kardosdrur/scandi-wiki huggingface dataset:
Skjomen

Skjomen (nordsamisk: Skievvá) er en arm af Ofotfjorden i Narvik kommune i Nordland fylke i Norge. Fjorden har indløb mellem Einebærneset ved Skjomnes i øst og Krøkebærneset ved Vidrek i vest og går omkring 18 kilometer i retning syd-sydøst mod Elvegård i fjordbunden, hvor fjorarmen Sør-Skjomen fortsætter mod syd. Medregnet Sør-Skjomen er længden omtrent 25 kilometer.

Skjomens geografi 
Skjomen er omtrent 2,5 kilometer bred i indløbet før det brat smalner ind til ca. 500 meter ved Trong-Skjomneset, hvor Skjombroen krydser fjorden og det som kaldes Trong-Skjomen starter. Skjom- og Sandviktinden, begge over 1.500 meter, rager op over østsiden af fjorden. Fjordbunden ligger ved Elvegårdsfjellet hvor fjorden går over til dal. På vestsiden ligger Reintind i overgangen mellem Skjomen og Sørskjomen. Frostisen ligger langs østsiden af Sørskjomen. Elven Skjoma kommer fra Skjomdalen og har udløb i fjordbunden.
Dybden midt i fjorden er gennemgående på over 100 meter.

Naturforholdene er med til at danne et gunstig lokalt klima. Når sydøstlig vind presses ned fra fjeldene opstår fønvinde, som giver en pludselig og betydelig temperaturstigning.

Bosætning 
Den største bebyggelse langs Skjomen er Elvegård, som ligger i bunden af fjorden, med børne-og ungdomsskole, kirke og golfbane. Videre udover ligger der en række gårde langs østsiden: Aspevik, Berglund, Aspelund, Sandvika og Forså, gårdene mellem Karvenes og bebyggelsen Kongsbakk og Hesjevika.
På vestsiden ligger nogle gårde mellem Klubbvika og Kjerringneset som kun er mulig at nå med båd.

 Et helleristningsfelt ved Forselv med op mod  100 figurer indikerer, at der har været bosætning i området siden stenalderen.

 Traditionelt et område med en majoritetsbefolkning af søsamisk oprindelse. Folketællingen i 1701 registrerede søsamisk befolkning på «finnoldelgårdene» Forså, Sandvik, Laukvik, Klubvik, Sletjord, Tømmerås, Tømmervik og Elven (Elvegård). Denne samiske befolkning blev efterhånden, ifølge etnologen Knut Kolsrud, assimileret i den voksende norske bondebefolkning som kom fra Syd- og Midtnorge samt nabolandene på midten af 1800-tallet.

Trafik

 Europavej E6 krydser i den ydre del af fjorden, ved Trong-Skjomneset, via den 711 meter lange Skjombroen.
 Fra Trong-Skjomneset går Fylkesve 761 mod syd langs østsiden af fjorden. 
 Fra Elvegård går en kommunal vej langs Sør-Skjomen.
 Vej på østsiden mellem Klubbvika og Kjerringneset kan kun nås med båd.

 Fra 1938 gik der færge fra Skjærvika til Grindjord (E6) som blev erstattet da Skjombroen stod færdig i 1972.
 Skjomdalen Bilruter blev grundlagt af Kristian Grønvold, som ville ha bussrute mellem Skjomdalen og Narvik. 12. februar 1953 indgik selskabet i Ofotens Bilruter.
 Færgekajen i Kongsbakk stod færdig i 1951, og færgeforbindelsen til Grindjord gik mellem 1952 og 1963 da fylkesvejen stod færdig.

Kilder og henvisninger 

Reinnesfjellet. ryggsekk.net Besøgt 31.01.2012.
 Skjoma.  Narvik og omegn jeger- og fiskerforening,besøgt 31.01.2012.

Fjorde i Nordland
Narvik
La Flèche Wallonne Féminine 2019

Den 22. udgave af La Flèche Wallonne Féminine blev afholdt den 24. april 2019. Det var det ottende løb i UCI Women's World Tour 2019.  Løbet blev vundet af hollandske Anna van der Breggen fra Boels-Dolmans for femte år i træk.

Hold og ryttere

Danske ryttere 
 Annika Langvad kørte for Boels-Dolmans
 Cecilie Uttrup Ludwig kørte for Bigla Pro Cycling
 Louise Norman Hansen kørte for Team Virtu Cycling Women

Resultater

Startliste

Eksterne henvisninger 
 

Cykelløb i 2019
2019
Vuelta a Castilla y León 2019

Vuelta a Castilla y León 2019 var den 34. udgave af det spanske landevejscykelløb i den spanske autonome region Castilla y León. Løbet foregik i perioden 25. til 27. april 2019. Løbet var en del af UCI Europe Tour 2019 og var i kategorien 2.1. Den samlede vinder af løbet blev italienske Davide Cimolai fra .

Ryttere og hold

Etaperne

1. etape

2. etape

3. etape

Resultater

Samlede stilling

Pointkonkurrencen

Bjergkonkurrencen

Holdkonkurrencen

Eksterne henvisninger 
 
 

2019
UCI Europe Tour 2019
Romandiet Rundt 2019

Romandiet Rundt 2019 var den 73. udgave af cykelløbet Romandiet Rundt. Det schweiziske etapeløb var det 21. arrangement på UCI's World Tour-kalender i 2019 og blev arrangeret mellem 30. april og 5. maj 2019. Den samlede vinder af løbet blev slovenske Primož Roglič fra  for andet år i træk.

Hold og ryttere

Danske ryttere 
 Jonas Gregaard kørte for 
 Jonas Vingegaard kørte for 
 Asbjørn Kragh Andersen kørte for 
 Rasmus Byriel Iversen kørte for 
 Niklas Eg kørte for 
 Mads Würtz Schmidt kørte for

Etaperne

Prolog

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Startliste

Eksterne henvisninger 
 
 

2019
UCI World Tour 2019
Joe Dumars

Joe Dumars III (født 24. maj 1963, i Shreveport, Louisiana, USA) er en amerikansk tidligere basketballspiller (shooting guard), der tilbragte hele sin professionelle karriere, fra 1985 til 1999, hos Detroit Pistons i NBA-ligaen.

Dumars spillede i årene 1972-76 college-basketball for McNeese State University i sin hjemstat Louisiana. I 1985 blev han draftet til NBA af Michigan-klubben Detroit Pistons. Han spillede de følgende 14 år for klubben, og var her med til at vinde to NBA-mesterskaber med klubben, i henholdsvis 1989 og 1990, efter finalesejre over henholdsvis Los Angeles Lakers og Portland Trail Blazers.

I løbet af karrieren blev Dumars hele seks gange udtaget til NBA's All-starkamp, en hædersbevisning til ligaens bedste spillere, og i forbindelse med NBA-titlen i 1989 blev han desuden kåret til NBA Finals MVP, den mest værdifulde spiller i finaleserien.

Efter at have stoppet sin karriere blev Parish i 2006 optaget i Naismith Memorial Basketball Hall of Fame. Hans trøje nr. 4 er desuden blevet pensioneret af Detroit Pistons.

Klubber 
 1985–1999: Detroit Pistons

NBA-statistikker 
 Point: 16.401 (16,1 per kamp)
 Rebounds: 2.203 (2,2 per kamp)
 Blocks: 4.612 (4,5 per kamp)

Titler 
NBA-Mesterskabet
 1989 og 1990 med Detroit Pistons

NBA Finals MVP
 1989 med Detroit Pistons

NBA All-Star
 1990, 1991, 1992, 1993, 1995 og 1997 (repræsenterende Detroit Pistons)

Naismith Memorial Basketball Hall of Fame
 Optaget i 2006

Referencer

Eksterne henvisninger 

Basketballspillere fra USA
Medlemmer af Naismith Memorial Basketball Hall of Fame
Personer fra Shreveport
Skydning under sommer-OL 2020 - 10 meter luftriffel (damer)

10 meter luftriffel skydning for damer, der er en del af Skydning under Sommer-OL 2020 finder sted den 24. juli 2021 i Asaka Shooting Range, Saitama.

Turneringsformat 
Konkurrencen bliver indledt med en kvalifikationsrunde, hvor de 29 kvalificerede deltagere har 75 minutter til at afvikle 60 skud (10 skud i seks serier). Herefter går de otte bedste til finalen, hvor alle skytter starter fra nul point. Finalen bliver afviklet som elimineringsrunder således, at medaljerne til sidst bliver afgjort af de tre sidste tilbageværende i konkurrencen og guldmedaljen bliver afgjort i en duel mellem de to sidste tilbageværende i konkurrencen. Finalen bliver skudt over 24 skud, hvor skuddene bliver afviklet med to serier af fem skud på 250 sekunder pr. serie efterfulgt af 14 enkeltskud på 50 sekunder til hvert skud. Den første skytte bliver elimineret efter de første 10 skud (de to serier plus to enkeltskud). Elimineringen foregår herefter hvert andet skud eller i henhold til nedenstående tabel:

Deltagere

Tidsplan 
Nedenstående tabel viser tidsplanen for afvikling af konkurrencen:

Resultater

Kvalifikation

Finale

Medaljefordeling

Eksterne henvisninger 
 https://tokyo2020.org/en/games/sport/olympic/shooting/
 http://www.issf-sports.org/

Referencer 

10 meter luftriffel (damer)
Kvindesport under OL
Run with the Lions

"Run with the Lions" er en sang af den litauiske sanger Jurij Veklenko. Den skal repræsentere Litauen i Eurovision Song Contest 2019. En moderniseret udgave af sangen blev udgivet den 3. april 2019.

Trackliste

Referencer 

Sange fra 2019
Sange fra Eurovision Song Contest 2019
Eurovision Song Contest-sange fra Litauen
Jonida Maliqi

Jonida Maliqi (født 26. marts 1983) er en albansk sanger, tv-vært, mediepersonlighed, filantrop, stilikon og iværksætter. Hun repræsenterede Albanien i Eurovision Song Contest 2019 med sangen "Ktheju tokës" i Tel Aviv. Sangen deltog i anden semifinale, hvorfra den kvalificerede sig til finalen. Her blev sangen nummer 17 blandt de 26 deltagende lande.

Referencer

Eksterne henvisninger 
 

Personer fra Tirana
Sangere fra Albanien
Albaniens Eurovision Song Contest-deltagere
Deltagere ved Eurovision Song Contest 2019
Skjombroen

Skjombroen (norsk Skjombrua, også omtalt som Skjomen bru og tidligere også som Trongskjombrua, er en hængebro i stål som krydser fjorden Skjomen ca. 20 km syd for Narvik i Nordland fylke i Norge. Broen er 711 meter lang, med største spænd på 525 meter og gennemsejlingshøjde på 35 meter. Broen har 9 spænd og er en del af Europavej E6.

Stortinget vedtog bygningen af en bro over Skjomen i december 1959. Skjombroen blev åbnet 10. november 1972, og var da Norges fjerde længste bro, og landets længste hængebro. Stålet og montagen var ved Erik Ruuds mekaniske verksted i Oslo. 

Efter henvendelse fra det norske vejdirektorat anbefalede Språkrådet at navnet «Skjombrua» skulle benyttes på den nye bro, i og med at andre navneformer i området hadde former som Skjomnes og Skjomgrunnen. Vejdirektoratet godkendte dette som det officielle navn, men selv vejkontoret i Nordland benyttede ofte navneformene «Skjomenbrua» eller «Skjomen bru», og under åbningen blev den konsekvent omtalt som «Skjomenbrua» af trafikministeren.

Kilder og henvisninger

 Billede af broen set fra vest. 
 Billede af broen set fra nord. 
 Billede af broen set  fra øst. 
 Structurae om Skjombrua

Hængebroer
Broer i Norge
Nordlands geografi
Narvik
Ktheju tokës

"Ktheju tokës" er en sang af den albanske sanger Jonida Maliqi og var Albaniens repræsentant i Eurovision Song Contest 2019 i Tel Aviv, Israel. I et interview med Eurovision-fansitet Wiwibloggs, afslørede Maliqi at sangen blev skrevet "for albanere, for indvandrere, for alle mennesker rundt om i verden". Teksterne omhandler emnet albansk udvandring, især i forbindelse med Kosovokrigen.

Ved ESC deltog sangen i anden semifinale, hvorfra den kvalificerede sig til finalen. I finalen opnåede "Ktheju tokës" en 18. plads blandt de 26 deltagere.

Referencer 

Sange fra 2018
Sange fra Eurovision Song Contest 2019
Eurovision Song Contest-sange fra Albanien
Alashkert FC

Football Club Alashkert (armensk: Ֆուտբոլային Ակումբ Ալաշկերտ) er en armensk fodboldklub fra Jerevan, der blev dannet den 1990.

Titler 
 Armenske mesterskaber (4): 2015–16, 2016–17, 2017-18, 2020-21. 
 Pokalturnering (1): 2018/19
 Superpokalturnering (3): 2016, 2018. 2020

Historiske slutplaceringer

Referencer

Eksterne henvisninger  
Klubbens officielle hjemmside  
Club profile at UEFA
Club profile at Soccerway

Fodboldklubber i Armenien
Jerevan
TBM 1

TBM er et akronym for Tattooed Beat Messiah' og anvendes som et alter ego af Musikproducer og DJ Mickey Billberg (født 1959 i København) der især i 90'erne var et kendt ansigt i det danske Techno miljø. TBM 1 var den første danske artist som i 1991 fik pladekontrakt på det nu ophørte Coma Records.

Musikproducere fra Danmark
Dj's fra Danmark
Pseudonymer
FC Noah

Football club Noah eller FC Noah till 2019 Football Club Artsakh (armensk: Արցախ Ֆուտբոլային Ակումբ) er en armensk fodboldklub fra Jerevan, der blev dannet den 2017.

Historiske slutplaceringer 
Artsakh FC

 FC Noah

Nuværende trup
Pr. 27. april 2019.

Referencer

Eksterne henvisninger  
 FC Noah  på Soccerway
armsport.am 

Fodboldklubber i Armenien
Jerevan
FC Ararat-Armenia

Football Club Ararat-Armenia (armensk: Արարատ-Արմենիա) er en armensk fodboldklub fra Jerevan, der blev dannet den 2017.

Historiske slutplaceringer

Nuværende trup
Pr. 27. april 2019.

Referencer

Eksterne henvisninger  
 Klubbens officielle hjemmside  
 FK Ararat-Armenia Jerevan  på Soccerway

Fodboldklubber i Armenien
Jerevan
FC Ararat Jerevan

Football Club Ararat (armensk: Ֆուտբոլային Ակումբ Արարատ Երևան) er en armensk fodboldklub fra Jerevan, der blev dannet den 1935.

Historiske slutplaceringer

Nuværende trup
Pr. 27. april 2019.

Referencer

Eksterne henvisninger  
 Klubbens officielle hjemmside  
 FK Ararat  på Soccerway

Fodboldklubber i Armenien
Jerevan
Lori FC

Football Club Lori (armensk: Լոռի Ֆուտբոլային Ակումբ) er en armensk fodboldklub fra Vanadzor, der blev dannet den 2017.

Historiske slutplaceringer

Nuværende trup
Pr. 27. april 2019.

Referencer

Eksterne henvisninger  
Klubbens officielle hjemmside  
Lori Vanadzor på Soccerway

Fodboldklubber i Armenien
Aladdin (film fra 2019)

Aladdin er en amerikansk film fra 2019 instrueret af Guy Ritchie. Filmen er baseret på Disneys animationsfilm Aladdin fra 1992.

Medvirkende

Eksterne henvisninger

Noter 

Amerikanske film fra 2019
Familiefilm fra USA
Filmgenindspilninger
Film instrueret af Guy Ritchie
Shirak SC

Football Club Shirak (armensk:Շիրակ Մարզական Ակումբ) er en armensk fodboldklub fra Gjumri, der blev dannet den 1958.

Titler 
 Armenske mesterskaber (4): 1992, 1994, 1999, 2012–13; 
 Pokalturnering (2): 2011–12, 2016–17; 
 Superpokalturnering (5): 1997, 2000, 2003, 2013, 2017;

Historiske slutplaceringer

Nuværende trup
Pr. 27. april 2019.

Referencer

Eksterne henvisninger  
 Klubbens officielle hjemmside 
 FK Sjirak på Soccerway

Fodboldklubber i Armenien
FC Gadzasar Kapan

Football Club Gandzasar (armensk:Ֆուտբոլային Ակումբ Գանձասար Կապան) er en armensk fodboldklub fra Kapan, der blev dannet den 2004.

Titler 
 Armenske mesterskaber (0): 
2. plads 2016–17
 Pokalturnering (1): 2017–18; 
 Superpokalturnering (0):

Historiske slutplaceringer

Referencer

Eksterne henvisninger 
 [ Klubbens officielle hjemmside]
 Gandzasar FK  på Soccerway
 Gandzasar eufo.de 
 Gandzasar Weltfussball.de 

Fodboldklubber i Armenien
Mickey Billberg

Mickey Billberg (født 1959 i København) er en aktiv dansk musikproducer og dj. Billberg startede sin karriere som kommerciel dj i midten af halvfjerdserne og har været aktiv i det europæiske klubmiljø i mere end 4 årtier.

Billberg var den første danske artist som i 1991 fik pladekontrakt på Coma Records under akronymet TBM 1 som især i 90'erne var et kendt ansigt i det danske Techno miljø.

I 1993 startede han pladeselskabet  Smart Records Copenhagen, som bl.a. udgav Fletch Fletch.

Billberg har produceret remix for en række kunstnere som bl.a. Billy Idol, Lelia K, Yosh, Mukkaa og Josh Wink.

Kilder og henvisninger

 TBM1 på MusicBrainz
 TBM1 på Facebook
 TBM1 på Discogs
 TBM1 på Spotify

Musikproducere fra Danmark
Dj's fra Danmark
Europæisk bipest

Europæisk bipest er en smitsom tarmsygdom hos honningbi-larver forårsaget af bakterien Melissococcus pluton. Larver i alle stadier er modtagelig for infektion. Smitten sker ved indtagelse af foder, der er forurenet med bakterien, eller ved overførsel fra inficerede arbejderbier, som står for yngelplejen.

I larvernes midttarm formerer bakterierne sig voldsomt og optager den føde, som larven ellers selv skulle leve af. Resultatet er, at de inficerede larver risikerer at dø af sult. Larverne dør normalt 1 - 2 dage før deres seks-kantede celle forsegles eller kort tid derefter.

Det er ikke usædvanligt, at smitten breder sig til en stor del af koloniens yngel. Denne svækkelse kan i sidste ende fører til, at honningbi-kolonien bliver mere sårbar og går helt til grunde. Der er dog geografiske forskelle i dødeligheden forårsaget af Melissococcus pluton.

Nogle larver overlever infektionen med Melissococcus pluton. Dødeligheden afhænger sandsynligvis både af bakteriemængden og mængden af føde, som larven har tilrådighed. Europæisk bipest rammer således formentlig kolonier, som mangler føde eller arbejderbier til at tage sig af yngelplejen, hårdest. Overlever larven kan den dog efterfølgende sprede den sygdomsfremkaldende bakterie i kolonien via dens ekskrementer.

Udbredelsen af Europæisk bipest er trods navnet ikke begrænset til Europa. Sygdommen er således påvist de fleste steder i verden, hvor man holder honningbier.

Referencer 

Honningbier
Kvinde på krigsstien

Kvinde på krigsstien er en islandsk film instrueret af Benedikt Erlingsson fra 2018.

Medvirkende 
 Halldóra Geirharðsdóttir som Halla
 Jóhann Sigurðarson som Sveinbjörn
 Jörundur Ragnarsson som Baldvin
 Margaryta Hilska som Nika
 Juan Camillo Roman Estrada som Turisten

Eksterne henvisninger 

Film fra 2018
Film fra Island
Herjangen (fjord)

Herjangen eller Herjangsfjorden (nordsamisk: Hearjjak) er navnet på den indre del af Ofotfjorden i Nordland fylke i Norge. Fjorden går 10 kilometer i nordøstlig retning fra Veggfjellet i Evenes og Øyjord i Narvik til landsbyen Bjerkvik omtrent fem kilometer syd for fylkesgrænsen til Troms.

Befolkning 

Sydvest for Bjerkvik ligger bygden Herjangen, hvor der blandt andet er et 5000 og 6000 år gammelt helleristningsfelt. Den lille bebyggelse Veggen i Evenes ligger yderligere ti kilometer mod sydvest. På østsiden er der spredt bebyggelse langs Europavej E6 til stedet Øyjord.

Bjerkvik er en af Kystverkets nødhavne.

Tysk invasion 
Om morgenen 9. april 1940 var der tysk invasion ved fjorden. Tyske styrker ville besætte våbenlageret på Elvegårdsmoen og landsætte styrker som skulle forsøge at besætte Bardufoss lufthavn. I de to søslag i Ofotfjordene blev jageren «Hermann Künne» sænket i Herjangen. Pinseaften, 13. maj 1940, blev Bjerkvik bombarderet af britiske skibe i fjorden og invaderet af styrker fra Fremmedlegionen.

Fodnoter

Kilder og henvisninger 

Fjorde i Nordland
Narvik
En vild pjækkedag

En vild pjækkedag (originaltitel Ferris Bueller's Day Off) er en amerikansk film fra 1986, instrueret af John Hughes.

Medvirkende 
 Matthew Broderick som Ferris Bueller
 Mia Sara som Sloane Peterson
 Jeffrey Jones som Edward R. Rooney

Eksterne henvisninger 
 

Amerikanske film fra 1986
Komediefilm fra USA
Ungdomsfilm fra USA
Engelsksprogede film
Jeffrey Jones

Jeffrey Jones (født 28. september 1946) er en amerikansk skuespiller. Han er kendt fra blandt andet En vild pjækkedag.

Udvalgt filmografi 
 Amadeus (1984) – Kejser Josef 2.
 En vild pjækkedag (1986) – Edward R. Rooney
 Howard: Helten over alle helte (1986) – Dr. Walter Jenning / Dark Overlord
 Beetlejuice (1988) – Charles Deetz
 Valmont (1989) – Gercourt
 Jagten på Røde Oktober (1990) – Dr. Skip Tyler
 Ed Wood (1994) – The Amazing Criswell
 Djævelens advokat (1997) – Eddie Barzoon

Eksterne henvisninger 

 

Filmskuespillere fra USA
Personer fra Buffalo
Kodiakbjørnen

Kodiakbjørnen (Ursus arctos middendorffi) er en underart af den brune bjørn, som lever på Kodiak-øerne ud for Alaskas sydvestlige kyst. Her har den formentlig været afskåret fra bjørnene på fastlandet i omkring 12.000 år. Kodiakbjørnen minder i levevis og udseende dog stadig meget om sine slægtninge, men er større. Man kender således til hanner med en vægt på op til 680 kg, hvilket betyder, at kodiakbjørne næsten er på størrelse med isbjørne. Til sammenligning vejede det hidtil største eksemplar af den europæiske brune bjørn (den mindste underart), som man har målt, 481 kg.

Selvom kodiakbjørnen ligesom de andre underarter af den brune bjørn klassificeres som en carnivor (rovdyr) og kan nedlægge hjorte og elge, er den en omnivor (altædende). Føden består således i foråret og først på sommeren typisk af græsser og forskellige urter samt ådsler af andre dyr, der ikke klarede vinteren. Derudover står der ofte også tang, bær, nødder, rødder og hvirvelløse dyr på menuen. Det største kalorieindtag sker dog i form af de laks, som er normalt er tilgængelige i rigelige mængder i floderne sidst på sommeren og i efteråret. I området omkring Karluk Lake, som har mange tilstødende floder, er koncentrationen af bjørne i forbindelse med laksens vandring blandt de højest i verden.

Et bedre fødeudvalg og et mildere klima på Kodiak-øerne er formentlig en medvirkende årsag til, at kodiakbjørnene er større end deres slægtninge i Alaskas indre og længere mod nord.

Det vurderes, at der i dag findes omkring 3.500 kodiakbjørne, hvoraf 3.000 lever i vildtreservatet Kodiak National Wildlife Refuge, som strækker sig over flere af øerne. Der er blevet drevet jagt på bjørnene for deres kød og skind i århundreder. I dag udsteder Alaska Department of Fish and Game årligt 496 jagtlicenser, og i gennemsnit nedlægges der omkring 180 kodiakbjørn i løbet af året. Trods jagten vurderes bjørnebestanden på Kodiak-øerne at være svagt voksende.

Referencer 

Bjørne
Nordamerikas fauna
Hjalte Froholdt

Hjalte Froholdt (født 20. august 1996 i Svendborg) er en dansk, professionel amerikansk fodboldspiller. Han spiller guard for Arizona Cardinals. Han blev den 27. april 2019 valgt i NFL Draften, som den første dansker siden  Morten Andersen. Han spillede tidligere college-football hos University of Arkansas.

Han underskrev 10. maj samme år en fireårig aftale med New England Patriots til en samlet værdi af 21,5 millioner kroner.

Referencer 

Amerikansk fodbold-spillere fra Danmark
Amerikansk fodbold-spillere fra New England Patriots
Susanne Dähn-Leach

Susanne Dähn-Leach (tidligere Susanne Carstensen) er en dansk sanger og sangskriver. Susanne har tysk/amerikanske rødder, og er adopteret fra Tyskland.

Susanne Dähn-Leach har optrådt i TV-shows, bl.a. ved Dansk Melodi Grand Prix 1997, samt i Søren Østergaards Tivoli Varieté.

Hun har modtaget flere komponist legater fra Statens Kunstfond, samt fra Koda og Gramex.

Diskografi 
 Sange Af PH  (2008, Exlibris)

Referencer

Eksterne henvisninger 
 
 

Sangere fra Danmark
Sangskrivere fra Danmark
Tjek fødselsår
Popsangere
David Wood (kristen apologet)

David Sharpe Wood (født 7. april 1976) er en amerikansk kristen missionær, debattør og youtuber kendt for at kritisere islam. Han er medlem af Society of Christian Philosophers og Evangelical Philosophical Society.

Tidlige liv og uddannelse 

I en video om sin omvendelse til kristendommen siger Wood, at han var ateist i sin ungdom, og at han levede på kant med loven, bl.a. begik han indbrud, og senere, da han var 18, prøvede han endda at myrde sin far med en hammer. Han mente på det tidspunkt at moral udelukkende var samfundsskabte regler, der ingen relevans havde for ham. Efter mordforsøget blev han diagnostiseret med dyssocial personlighedsforstyrrelse og kom ti år i fængsel. Mens han sad dér, mødte han den kristne Randy. Wood udfordrede ofte Randys kristne tro, da han mente, at Randy kun var kristen fordi han var født i et overvejende kristent land, nærmere bestemt USA. Wood begyndte at læse Bibelen for bedre at kunne diskutere med Randy, men det endte med, at han selv blev kristen i 1996, hvorefter han forsonedes med sin far.

I 2000 blev han løsladt. Han kom på College på Old Dominion University, hvor han fik en bachelor. Senere fik han en doktorgrad i religionsfilosofi fra Fordham University. Mens han studerede på Old Dominion University blev han involveret i religiøse diskussioner med sin værelseskammerat, den muslimske Nabeel Qureshi, der prøvede at få ham til at konvertere. Derefter begyndte han at studere Muhammeds liv via de ældste kilder, bl.a. Ibn Ishaqs Sīra Rasūl Allāh og de to mest pålidelige hadithsamlinger, Sahih Al-Bukhari og Sahih Muslim. Derfra konkluderede han, at Koranen og Muhammeds sædvane ikke bare, som Bibelen efter hans opfattelse, beskrev voldelige begivenheder i fortiden, men nærmere opfordrede til vold. Dette var også medvirkende til, at han begyndte at arbejde som kristen apologet, hvilket også Nabeel senere gjorde.

Den 16. januar 2021 lavede han en livestream med Per Holbo fra Danmark.

Referencer 

Personer der er konverteret til kristendommen
Kristne missionærer
Personer fra USA
Liège-Bastogne-Liège for kvinder 2019

Den 3. udgave af Liège-Bastogne-Liège for kvinder blev afholdt den 28. april 2019. Dette var det niende løb i UCI Women's World Tour 2019. Løbet blev vundet af hollandske Annemiek van Vleuten fra Mitchelton-Scott.

Hold og ryttere

Danske ryttere 
 Annika Langvad kørte for Boels-Dolmans
 Cecilie Uttrup Ludwig kørte for Bigla Pro Cycling
 Louise Norman Hansen kørte for Team Virtu Cycling Women

Klassement

Endeligt klassement

Startliste

Eksterne henvisninger 
 

2019
UCI Women's World Tour 2019